Alarmni sistem je seveda možno vgraditi tudi v že obstoječe zgradbe. Medtem ko je varnostno-alarmni sistem v novogradnjah že skorajda nujen, se vse več ljudi naknadno odloča za vgradnjo alarmnega sistema tudi v obstoječo hišo oziroma stanovanje. Tehnično varovanje doma je namreč zanesljiva oblika zaščite pred vlomilci in nezaželenimi obiski, vam pa omogoči popolno brezskrbnost in udobje. Da se izognemo vrtanju in rezanju v zidove, se inštalacija alarmnega sistema v obstoječih zgradbah pogosto izpelje nadometno. Če je možno, se lahko za napeljavo uporabijo tudi morebitne cevi elektroinštalacij. Je pa res, da je podometna napeljava v primerjavi z nadometno vizualno veliko bolj privlačna. Vseeno pa je za vgradnjo alarmnega sistema v obstoječo hišo potrebnega manj načrtovanja in pazljivosti. Notranjost doma je namreč že opremljena, pohištvo je postavljeno, zaradi česar lahko senzorje po hiši optimalno  in enostavno razporedite.